A Bizottság 94/38/EK irányelve
(1994. július 26.)
a 89/48/EGK irányelvet kiegészítve, a szakoktatás és szakképzés elismerésének második általános rendszeréről szóló 92/51/EGK tanácsi irányelv C. és D. mellékletének módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a 89/48/EGK irányelvet kiegészítve, a szakoktatás és szakképzés elismerésének második általános rendszeréről szóló, 1992. június 18-i 92/51/EGK tanácsi irányelvre [1] és különösen annak 15. cikkére,
mivel amikor a Bizottság a C. vagy a D. mellékletben lévő felsorolásnak egy oktatási vagy képzési kurzussal való kibővítésére vagy abból egy kurzus elhagyására irányuló indokolt kérelmet vizsgál, a 92/51/EGK irányelv 15. cikkének (2) bekezdése szerint elsősorban azt kell vizsgálnia, hogy a szóban forgó kurzus által a képesítés birtokosa részesül-e az 1. cikk a) pontja első bekezdése második francia bekezdésének i. alpontjában említett felsőfokú képzéssel összehasonlítható szintű szakoktatásban és szakképzésben, és azonos szintű felelősség mellett hasonló szintű feladatokat lát-e el;
mivel a német kormány indokolt kérelmet terjesztett elő az irányelv C. és D. mellékletének módosítására, az olasz kormány pedig indokolt kérelmet terjesztett elő a C. melléklet módosítására;
mivel Németországban különösen a gyógytornász ("Krankengymnast(in)") szakmai címre való hivatkozást kell módosítani a nemzeti jogszabályokban történt módosítás miatt, amely úgy vezetett be egy új szakmai címet, hogy a szakoktatás és a szakképzés szerkezetén nem változtatott;
mivel különösen a C. mellékletbe Németország tekintetében felveendő képzési kurzusok a Németország, Olaszország és Luxemburg tekintetében a melléklet 1. pontjában ("Paramedicinális és szociálpedagógiai képzések") már felsoroltakkal azonos szerkezetűek;
mivel Olaszország módosította a könyvelők ("ragioniere") és a könyvvizsgálók ("perito commerciale") szakoktatási és szakképzési kurzusait, aminek következtében azok a kurzusok a 89/48/EGK [2] bizottsági irányelv hatálya alá tartoznak; mivel a munkaügyi tanácsadók ("consulenti del lavoro") esetében a 89/48/EGK irányelv által szabályozott szakoktatási és szakképzési kurzus az érintett foglalkozás számára most a szakoktatás és szakképzés fő formája; mivel, ennek megfelelően, e két foglalkozás szakoktatási és szakképzési kurzusait a továbbiakban a C. mellékletnek nem kell tartalmaznia, mivel a 92/51/EGK irányelv által lefedett képesítések tulajdonosai a 89/48/EGK irányelv 1. cikkének a) pontja alapján azonos bánásmódért folyamodhatnának;
mivel a 92/51/EGK irányelv 2. cikkének megfelelően annak az irányelvnek a rendelkezései nem alkalmazhatók az A. mellékletben felsorolt irányelvek valamelyikének hatálya alá tartozó tevékenységekre, ideértve azokat az irányelveket, amelyeket a B. mellékletben felsorolt, az azon irányelvek hatálya alá tartozó munkaviszonyban végzett tevékenységek vonatkozásában kell alkalmazni, még akkor sem, ha a tagállam állampolgára elvégezte a D. mellékletben említett "különleges szerkezeti felépítésű képzések" egyikét;
mivel különösen a D. mellékletbe Németország tekintetében felveendő képzési kurzusok szerkezetükben hasonlóak a C. melléklet egyes képzési kurzusaihoz, és változatlanul 13 éves vagy annál hosszabb teljes képzési időtartamot írnak elő, beleértve a legalább hároméves szakképzést;
mivel a 92/51/EGK irányelv 17. cikke (2) bekezdésének megfelelően és az általános rendszer hatékonyságának növelése érdekében azoknak a tagállamoknak, amelyek oktatási vagy képzési kurzusai szerepelnek a D. mellékletben, meg kell küldeniük az érintett oklevelek listáját a Bizottságnak;
mivel a 92/51/EGK irányelv C. és D. mellékletének könnyebb érthetősége érdekében a módosított listákat közzé kell tenni;
mivel az ezen irányelvben előírt intézkedések összhangban vannak a 92/51/EGK irányelv 15. cikkével létrehozott bizottság véleményével,
ELFOGADTA EZT AZ IRÁNYELVET:
1. cikk
A 92/51/EGK irányelv C. és D. melléklete az I. mellékletben foglaltaknak megfelelően módosul.
2. cikk
A 92/51/EGK irányelv C. és D. mellékletében szereplő oktatási és képzési kurzusok módosított listáját ezen irányelv II. melléklete tartalmazza.
3. cikk
(1) A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek 1994. október 1-jéig megfeleljenek. Erről haladéktalanul tájékoztatják Bizottságot.
Amikor a tagállamok elfogadják ezeket az intézkedéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.
(2) A tagállamok közlik a Bizottsággal nemzeti joguknak azokat a főbb rendelkezéseit, amelyeket az ezen irányelv által szabályozott területen fogadnak el.
4. cikk
Ez az irányelv az Európai Közösségek Hivatalos Lapjá ban való kihirdetését követő 20. napon lép hatályba.
Kelt Brüsszelben, 1994. július 26-án.